ดูเครื่องประดับของคุณ ตรวจสอบเครื่องประดับด้วยไฮโดรเจนเปอร์ออกไซด์ ใช้ชุดกรดทดสอบ ใช้สารละลายทดสอบโดยตรงกับเครื่องประดับเงิน
เครื่องหมายเหล่านี้จะถูกสลักเอาไว้ในเนื้อโลหะ ถ้าเครื่องประดับชิ้นนั้นมีตะขอ บางทีเครื่องหมายอาจอยู่หลังตะขอก็เป็นได้ หรือตัวเครื่องประดับอาจมีแท็กโลหะเล็กๆ ที่มีเครื่องหมายสลักอยู่แขวนไว้ตรงปลายของมันก็ได้ ถ้าหาไม่เจอก็ค่อยหาในส่วนที่ใหญ่ที่สุดของเครื่องประดับนั้นๆ แทน ถ้าเครื่องประดับนั้นไม่มีเครื่องหมายระบุไว้ บางทีอาจเพราะมันไม่ใช่โลหะที่มีค่าอะไร เหรียญบางเหรียญและเครื่องประดับบางชนิดจะถูกปั๊มเลข “999" เอาไว้ นั่นหมายความว่าเครื่องประดับชิ้นนั้นทำจากเงินแท้ ถ้ามีตัวเลข “925” ตามหลังหรืออยู่ก่อนหน้าตัวอักษร “S" นั่นแปลว่ามันคือเงินสเตอร์ลิง ซึ่งเงินสเตอร์ลิงก็คือเงินแท้ 92.5% ที่ผสมกับโลหะผสม (โลหะอัลลอย) ชนิดอื่น โดยมักจะเป็นทองแดง  ตัวอย่างเช่น ถ้าตราปั๊มเป็น “S925” นั่นก็หมายความว่าเครื่องประดับนั้นทำมาจากเงินสเตอร์ลิงนั่นเอง เครื่องประดับเงินแท้นั้นหายาก เพราะเงินแท้มีความอ่อนและเสียหายได้ง่าย แพลทินัมเป็นวัสดุที่หายากและแพงมาก ดังนั้นเครื่องประดับจากแพลทินัมแท้ทุกชิ้นจึงจะมีเครื่องหมายระบุตัวตน ลองหาคำว่า “Platinum," “PLAT," หรือ “PT” ตามหรือนำหน้าตัวเลข “950” หรือ “999" ตัวเลขเหล่านี้จะขึ้นอยู่กับความบริสุทธิ์ของแพลทินัม ถ้าจะให้บริสุทธิ์ต้องเป็นเลข “999” ตัวอย่างเช่น เครื่องประดับแพลทินัมแท้จะต้องมีเครื่องหมายว่า “PLAT999." โลหะที่มีค่าส่วนใหญ่จะไม่มีแม่เหล็กผสมอยู่ ฉะนั้นถ้าคุณเอาแม่เหล็กไปวางใกล้ๆ เครื่องประดับ ย่อมไม่มีอะไรเกิดขึ้น อย่างไรก็ตาม ถ้าเครื่องประดับแพลทินัมของคุณมีปฏิกิริยากับแม่เหล็กก็อย่าได้ตกใจไป แพลทินัมบริสุทธิ์เป็นโลหะเนื้ออ่อน ฉะนั้นจึงต้องใส่โลหะผสมมาเพื่อเพิ่มความแข็งแกร่งนั่นเอง อย่างแร่โคบอลต์ ซึ่งเนื้อค่อนข้างแข็ง มักจะนำมาผสมกับแพลทินัม และเพราะโคบอลต์มีความเป็นแม่เหล็กอยู่บ้าง ทำให้เครื่องประดับแพลทินัมบางชิ้นมีปฏิกิริยากับแม่เหล็กนั่นเอง  แพลทินัมที่ผสมโคบอลต์มักจะปั๊มตรา PLAT, Pt950 หรืออาจเป็น Pt950/Co.  โลหะที่มักนำมาผสมเพื่อเพิ่มความแข็งให้เนื้อเงินสเตอร์ลิงจะเป็นทองแดง ซึ่งไม่มีคุณสมบัติความเป็นแม่เหล็ก ถ้าคุณมีเครื่องประดับเงินสเตอร์ลิงที่มีตรา .925 ปั๊มอยู่ แต่มีปฏิกิริยากับแม่เหล็ก แนะนำให้ลองนำไปตรวจจสอบกับนักอัญมณีหรือนักตรวจสอบเครื่องประดับที่มีชื่อเสียงดูนะ ขั้นแรก ให้เทไฮโดรเจนเปอร์ออกไซด์ลงในถ้วยหรือชามแก้ว จากนั้นก็จุ่มเครื่องประดับลงไปให้ท่วมมิด ถ้าไม่มิดก็เติมไฮโดรเจนเปอร์ออกไซด์ลงไปอีก สามารถไฮโดรเจนเปอร์ออกไซด์ได้ตามร้านขายของทั่วไป แพลทินัมถือเป็นตัวเร่งปฏิกิริยาที่ดีสำหรับไฮโดรเจนเปอร์ออกไซด์เลยล่ะ ถ้ามันคือแพลทินัมแท้ ตัวไฮโดรเจนเปอร์ออกไซด์จะเกิดฟองขึ้นมาแทบจะในทันที เงินจะเป็นตัวเร่งปฏิกิริยาที่อ่อนกว่า ถ้าคุณยังไม่เห็นฟองผุดขึ้นมา ก็ให้รออีกสักนาทีว่าจะมีฟองก่อตัวขึ้นรอบๆ เครื่องประดับหรือไม่ ไฮโดรเจนเปอร์ออกไซด์จะไม่กัดกร่อนหรือสร้างความเสียหายใดๆ ให้กับเครื่องประดับทั้งสิ้น เปิดน้ำเย็นใส่เครื่องประดับเพื่อล้างไฮโดรเจนเปอร์ออกไซด์ออก โดยให้ปิดจุกหรือใช้ที่กรองกับฝาท่อเพื่อไม่ให้เครื่องประดับลื่นหลุดลงท่อไป นำไปตากให้แห้งก่อนจะนำมาสวมใส่อีกครั้ง ถ้าคุณหาเครื่องหมายใดๆ ไม่เจอเลย และไม่แน่ใจว่าเครื่องประดับนี้มาจากไหนกันได้ ให้ใช้ชุดทดสอบเพื่อหาวัสดุของมันแทน โดยซื้อชุดกรดทดสอบได้จากช่องทางออนไลน์หรือร้านขายเครื่องประดับ ชุดทดสอบนี้จะมีหินขัด (sanding stone) และขวดน้ำกรดอีกหลายขวด  ซื้อชุดทดสอบที่สามารถทดสอบได้ทั้งเงินและแพลทินัม ซึ่งฉลากของขวดจะบอกอยู่ว่าเอาไว้ทดสอบกับโลหะชนิดใด ถ้าชุดทดสอบไม่มีถุงมือมาให้ แนะนำให้ซื้อแยก ถ้าหากน้ำกรดโดนผิวหนังเมื่อไรก็อาจทำให้ผิวไหม้ได้นะ วางหินขัดเอาไว้บนพื้นผิวเรียบๆ แล้วค่อยๆ ขัดเครื่องประดับไปข้างหน้าข้างหลังสลับกัน เพื่อให้เกิดเส้นขึ้น ขีดเส้นสัก 2 ถึง 3 เส้นบนหิน หรือหนึ่งเส้นต่อการทดสอบกรดที่คุณจะใช้ ตัวอย่างเช่น ถ้าคุณจะทดสอบเครื่องประดับแพลทินัม เงิน และทอง ก็ขีดขึ้นมา 3 เส้นเลย  ใช้ส่วนที่ไม่เป็นที่สังเกตของเครื่องประดับนั้นๆ ขูดกับหินเอา เพราะเมื่อเกิดการขูดกัน ก็อาจทำให้เนื้อเครื่องประดับเป็นรอยเล็กๆ ได้ ปูผ้าขนหนูเอาไว้ใต้หิน เพื่อไม่ให้บริเวณนั้นเกิดรอยจากการขีดข่วนได้ เลือกชุดทดสอบกรดแล้วค่อยๆ หยดลงเส้นขีดแต่ละเส้นในปริมาณเพียงเล็กน้อย โดยอย่าให้กรดมาผสมกันเข้าล่ะ ไม่อย่างนั้นผลอาจผิดเพี้ยนได้  ชุดทดสอบด้วยกรดมักจะใช้ทดสอบกับเงินซะส่วนใหญ่ อย่างไรก็ตาม คุณสามารถใช้ชุดทดสอบทอง 18 กะรัตเพื่อทดสอบเงินแท้กับเงินสเตอร์ลิงได้เช่นกัน  สวมถุงมือเอาไว้เสมอเมื่อใช้น้ำกรด ปฏิกิริยาอาจเกิดขึ้นทันทีหรือใช้เวลาสักนาที ถ้าหากว่ารอยขีดตรงนั้นละลายหายไป แปลว่าผลทดสอบล้มเหลว ตัวอย่างเช่น ถ้าคุณหยดกรดที่ใช้ทดสอบแพลทินัมลงบนรอยขีด แล้วรอยขีดนั้นละลายหายไป แปลว่าเครื่องประดับนั้นๆ ไม่ใช่แพลทินัมแท้นั่นเอง อย่างไรก็ตาม ถ้ามันไม่ละลายหายไป ก็แปลว่าเป็นของแท้  ถ้าคุณใช้ชุดทดสอบทอง 18 กะรัต รอยขีดจะเปลี่ยนเป็นสีขาว ซึ่งบอกได้ว่าเครื่องประดับนั้นๆ เป็นเงินแท้หรือเงินสเตอร์ลิงของแท้นั่นเอง ถ้าคุณยังสงสัยในผลลัพธ์ ให้ทดสอบอีกครั้งเพื่อความมั่นใจ หลีกเลี่ยงการใช้กรดชนิดนี้กับเครื่องประดับที่มีเนื้อเปราะบาง เพราะกรดจะกัดกร่อนผิวของเครื่องประดับที่สัมผัสได้ ถ้าคุณซื้อชุดทดสอบด้วยกรดมาแล้ว ก็ให้ใช้สารละลายที่ใช้ทดสอบเงินควบคู่ด้วย โดยสามารถซื้อสารละลายชนิดนี้ได้ทั้งช่องทางออนไลน์และร้านขายเครื่องประดับ หยดสารละลายลงบนโลหะที่ต้องการทดสอบ ให้เลือกในจุดที่ลับตา ตัวอย่างเช่น ถ้าคุณอยากลองทดสอบกำไลข้อมือขนาดใหญ่ ก็ให้หยดสารละลายไว้ในส่วนด้านในของกำไล หรือถ้าคุณจะทดสอบสร้อยคอแบนๆ ใหญ่ๆ ก็ให้หยดลงส่วนด้านหลังของสร้อย  สวมถุงมือเพื่อปกป้องมือ และใช้ผ้าขนหนูรองเพื่อปกป้องบริเวณที่ใช้ทดสอบด้วยล่ะ อย่าหยดกรดลงบนส่วนของตะขอเกี่ยวหรือส่วนที่สำคัญของเครื่องประดับ กรดอาจทำให้ส่วนนั้นๆ ของเครื่องประดับเสียหายได้ กรดจะเปลี่ยนสีเป็นสีน้ำตาลเข้ม หรือเป็นสีใสๆ ในตอนแรก แล้วหลังจากนั้นมันก็จะเปลี่ยนสีไปอีกครั้ง สีใหม่ที่ปรากฎขึ้นนี่แหละ ที่จะบ่งชี้ถึงความบริสุทธิ์ของโลหะได้ ตัวอย่างเช่น ถ้าสารละลายเปลี่ยนเป็นสีแดงเข้มหรือแดงสด นั่นแปลว่าเครื่องประดับนั้นเป็นเงินไปแล้วอย่างน้อย 99%  ถ้าสารละลายเปลี่ยนเป็นสีขาว แปลว่าโลหะนั้นเป็นเงิน 92.5% หรือเงินสเตอร์ลิงนั่นเอง  ถ้าเปลี่ยนเป็นสีเขียวอมน้ำเงิน นั่นหมายความว่ามันคือทองแดง หรือโลหะชนิดอื่นที่มีค่าน้อยกว่านั้น เช็ดกรดออกด้วยผ้าสะอาดแล้วทิ้งผ้านั้นทันที จากนั้นนำเครื่องประดับไปล้างน้ำเย็นเพื่อเอากรดที่หลงเหลืออยู่ออก โดยใช้ที่กรองหรือจุกปิดอ่างล้างเอาไว้ด้วย เพื่อป้องกันไม่ให้เครื่องประดับหลุดมือลงท่อไป แล้วนำไปตากให้แห้ง ก่อนจะนำกลับมาใส่อีกครั้ง
หาเครื่องหมายที่ระบุไว้บนเครื่องประดับ. มองหาเครื่องหมายที่ระบุถึงเครื่องประดับเงิน. มองหาเครื่องหมายที่ระบุถึงเครื่องประดับแพลทินัม. ใช้แม่เหล็กตรวจสอบ. จุ่มเครื่องประดับลงไปในไฮโดนเจนเปอร์ออกไซด์. สังเกตปฏิกิริยา. ล้างเครื่องประดับให้สะอาด. ใช้ชุดกรดทดสอบในกรณีของเครื่องประดับที่ยากต่อการระบุ. ขัดเครื่องประดับกับหิน. หยดกรดลงบนรอยขีดของโลหะแต่ละชนิด. สังเกตปฏิกิริยาจากกรด. ใช้สารละลายทดสอบเงินกับเครื่องประดับที่มีขนาดใหญ่ และเนื้อแข็ง. ทดสอบเครื่องประดับ. สังเกตปฏิกิริยา. ล้างกรดออกจากเครื่องประดับ.
https://www.wikihow.com/Identify-Platinum-and-Silver-Jewelry https://www.wikihow.com/Identify-Platinum-and-Silver-Jewelry https://www.wikihow.com/Identify-Platinum-and-Silver-Jewelry https://www.wikihow.com/Identify-Platinum-and-Silver-Jewelry
Examining Your Jewelry Testing Jewelry with Hydrogen Peroxide Using an Acid Scratch Testing Kit Using a Testing Solution Directly on Silver